Üks eredamaid episoode on järgmine. Kulik on veendunud, et 30-meetrise läbimõõduga ümarik auk rabaserval ongi meteoriidikraater. Ta käsib töölistel kaevata  kraavi, mille pikkuseks saab 42 meetrit ja sügavuseks 4 meetrit, et juhtida vesi august madalamasse orundisse. Kui vesi on ära voolanud, ilmub augu põhjas nähtavale normaalses asendis olev puukänd. See asjaolu Kulikut ei heiduta. Ta annab käsu alustada puurimist. See on käsitsipuurimine ja ääretult raske. Kolm töölist lahkuvad, ülejäänutel tuleb edasi puurida. Üks kolmest lahkunust esitab Vene NFSV Teaduste Akadeemiale Kuliku kohta kaebuse. Kulik on sunnitud koostama täpse seletuskirja tööde kohta ning  selgitama, et kaebaja on ise valetaja.